《赠同乡鲍给事》
明代·周旋

黄门清切受官初，虎榜登名世所誉。环佩晨趋迎玉辂，衣冠夕拜奉天书。

禁庭鹄立朝仪肃，直省莺啼昼漏疏。惟喜乡邻沾薄宦，羊裘退食共纡徐。

作者简介：（1450—1519）浙江慈溪人，字克敬。成化二十三年进士。选户科给事中。在科九年，屡上疏，论事剀切。后出参广藩。有《西溪小稿》、《杜诗质疑》、《东湖十咏》、《慈溪志》等。